section_heading: Šesta generacija
paragraph_text: 6. generacija predstavlja prve Pokemon igre na konzoli Nintendo 3DS. Generaciju su započele igre Pokemon X i Y koje se odvijaju u regiji Kalos (lansirane u cijelom svijetu 12. listopada 2013.), a završile prerade igara treće generacije ( Omega Ruby/ Alpha Sapphire). Najveće novosti u šestoj generaciji su koncept "mega evolucije", novi tip Pokemona (Vilinski), te igranje s Pokemonom kroz funkciju Pokemon-Amie. Također, u igrama X i Y po prvi puta je moguće mijenjati izgled protagonista kupnjom odjeće i odlaskom u frizerski salon.